सोपोर : आतंकियों ने दो बहनों को गोली मारी  
उत्तरी कश्मीर के बारामूला जिले के सोपोर शहर में लश्कर-ए-तैयबा के आतंकियों ने दो बहनों की गोली मारकर हत्या कर दी।
उत्तरी कश्मीर के बारामूला जिले के सोपोर शहर में लश्कर-ए-तैयबा के आतंकियों ने दो बहनों की गोली मारकर हत्या कर दी। सोपोर के पुलिस अधीक्षक अल्ताफ अहमद ने बताया कि तीन आतंकियों ने गुलाम नबी दार की बेटियों आरिफा और अख्तर की गोली मारकर हत्या कर दी। दोनों बहनों की उम्र 16 से 18 साल के बीच थी।  हत्या सोपोर शहर के मुस्लिम पीर इलाके में बीती रात तकरीबन 10 बजे की गई। हत्या करने वाले आतंकियों में से एक पाकिस्तानी मूल का था। अहमद के अनुसार हत्या में शामिल स्थानीय आतंकियों की पहचान वसीम गनी और मुजफ्फर नायकू के रूप में हुई है। ये दोनों ही ईनामी आतंकी हैं। आतंकियों का आरोप है कि दोनों बहनें सुरक्षाबलों की जासूस थीं।